title: Ampflwang
text: Ampflwang (LFE: ['ampfl̩vaŋ]) pe Ampflwang im Hausruckwald (anv klok), meneget evit ar wezh kentañ en un dornskrid eus 1169, a zo ur gêriadenn en Aostria-Uhel. Eus 1766 betek 1995 e voe eztennet lignit eno, ha lod eus ar wazed a laboure evel mengleuzerien. Er bloavezhioù goude klozañ ar vengleuz e kollas Ampflwang betek 25% eus e annezidi. Saveteet eo bet ar gêriadenn gant an touristerezh avat. E 2006 e oa bet savet eno ur "c'helc'h gwezennoù hengeltiek" evit touellañ touristed dedennet gant ar c'hevrinerezh.
  
  Keginerezh Ampflwang
  Meuz anavezetañ Ampflwang eo ar Rossknödel (pouloud dienn skornet gwarniset gant kraoñ malet).
  
  Liammoù diavaez
   Lec'hienn ofisiel Ampflwang
  
  Kêrioù Aostria
  Aostria-Uhel